ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ

ՈՐՈՇՈՒՄ

Ա

ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ

Հիմք ընդունելով «Պետական կառավարչական հիմնարկների մասին» Հայաստանի Հանրապետության օրենքի 4-րդ հոդվածի 1-ին մասը` Հայաստանի Հանրապետության կառավարությունը որոշում է.

1. «Հայաստանի Հանրապետության պետական գույքի կառավարման կոմիտեի տնօրինության՝ Երեւան քաղաքի Ծովակալ Իսակովի N 50/12 հասցեում գտնվող արտադրական մասնաշենքի 3-րդ հարկից «Հայկական ատոմային էլեկտրակայան» փակ բաժնետիրական ընկերությանը անհատույց օգտագործման իրավունքով տրամադրված 941.1 քառ.մետր մակերեսով տարածքից 501 քառ. մետր, 6.239.581,25 (վեց միլիոն, երկու հարյուր երեսունինը հազար հինգ հարյուր ութսունմեկ դրամ, քսանհինգ լումա) դրամ կադաստրային արժեքով տարածքը (այսուհետ՝ գույք) հետ վերցնել եւ ամրացնել Հայաստանի Հանրապետության միջուկային անվտանգության կարգավորման կոմիտեին։

2. Հայաստանի Հանրապետության պետական գույքի կառավարման կոմիտեի ղեկավարին՝ սույն որոշումն ուժի մեջ մտնելուց հետո երկամսյա ժամկետում սահմանված կարգով համապատասխան փոփոխություն կատարել «Հայկական ատոմային էլեկտրակայան» փակ բաժնետիրական ընկերության հետ կնքված գույքի անհատույց օգտագործման պայմանագրի մեջ։

3.Հայաստանի Հանրապետության պետական գույքի կառավարման կոմիտեի եւ Հայաստանի Հանրապետության միջուկային անվտանգության կարգավորման կոմիտեի ղեկավարներին՝ սույն որոշումն ուժի մեջ մտնելուց հետո երկամսյա ժամկետում ապահովել սույն որոշման 1-ին կետում նշված գույքի հանձնման-ընդունման աշխատանքների կատարումը։

Հիմնավորում

« Գույք հետ վերցնելու եւ ամրացնելու մասին»

ՀՀ կառավարության որոշման ընդունման անհրաժեշտության

1. Անհրաժեշտությունը

Վերոհիշյալ իրավական ակտի ընդունումը բխում է ՀՀ կառավարության 2014 թվականի դեկտեմբերի 18-ի N 53 եւ 2013թ. մայիսի 23-ի N 20 արձանագրային որոշումների պահանջներից (հավելված, բաժին IV. հավելված 2)՝ ստեղծելու ՀՀ-ում շրջակա միջավայրի ճառագայթային մոնիթորինգի եւ վերահսկողության իրականացման համար անհրաժեշտ ռեֆերենսային ռադիոքիմիական լաբորատորիա:

Լաբորատորիայի ստեղծումը ներառված է նաեւ ՀՀ կառավարության 2018 թվականի գերակա խնդիրների ցանկում (կետ 104)։

2. Ընթացիկ իրավիճակը և խնդիրները

ՀՀ կառավարությանն առընթեր պետական գույքի կառավարման վարչության տնօրինության՝ Երեւան քաղաքի Ծովակալ Իասակովի N 50/12 հասցեում գտնվող արտադրական մասնաշենքի 3-րդ հարկից 501. քառ մետր տարածքը կհատկացվի Հայաստանի Հանրապետության միջուկային անվտանգության կարգավորման կոմիտեին, որը վերանորոգումից եւ կահավորելուց հետո կդառնա ժամանակակից պահանջներին համապատասխանող Ճառագայթային չափումների ռեֆերենսային ռադիոքիմիական լաբորատորիա, հագեցած բարձր ճշտության ռադիոմետրիկ ու սպեկտրոմետրիկ սարքերով, ինչպես նաև ռադիոքիմիական անալիզների կատարման ու փորձանմուշներ վերցնելու և մշակելու համար անհրաժեշտ սարքավորումներով:

Լաբորատորիայի նորոգման ծախսերը նախատեսվում է կատարել ՀՀ միջուկային անվտանգության կարգավորման կոմիտեի 2019.թ. բյուջեի /պահպանման ծախսերի հաշվին, իսկ ժամանակակից սարքերով, սարքավորումներով ապահովումը՝ Եվրոպական միության, Ատոմային էներգիայի միջազգային գործակալության եւ ԱՄՆ տեխնիկական համագործակցության ծրագրերի շրջանակներում:

3. Կարգավորման նպատակը եւ արդյունքը

Վերոհիշյալ որոշման ընդունմամբ կստեղծվի Ճառագայթային չափումների ռեֆերենսային ռադիոքիմիական լաբորատորիա, իրականացնելու շրջակա միջավայրի ճառագայթային մոնիթորիգ եւ վերահսկողություն՝ ապահովելու Հայաստանի Հանրապետության բնակչության պաշտպանությունը իոնացնող ճառագայթման հնարավոր վնասակար ազդեցությունից, բարելավելու շրջակա միջավայրի պահպանությունը:

Տեղեկանք

«Գույք հետ վերցնելու եւ ամրացնելու մասին»

ՀՀ կառավարության որոշման ընդունմամբ պետական բյուջեում եկամուտների եւ ծախսերի ավելացման կամ նվազեցման մասին

Վերոհիշյալ որոշման նախագծի ընդունման կապակցությամբ պետական բյուջեում եկամուտների և ծախսերի ավելացում կամ նվազեցում չի նախատեսվում:

Տեղեկանք

«Գույք հետ վերցնելու եւ ամրացնելու մասին»

ՀՀ կառավարության որոշման նախագծի ընդունման առնչությամբ այլ իրավական ակտերի ընդունման կամ այլ իրավական ակտերում փոփոխություններ կատարելու անհրաժեշտության կամ բացակայության մասին

Վերոհիշյալ որոշման ընդունման առնչությամբ այլ իրավական ակտերի ընդունում կամ այլ իրավական ակտերում փոփոխություններ չեն նախատեսվում: